Jordan
Da Jordan ( Nəhar ha-Jarden, „da owesteigande Fluss“; ) is a Fluss im Nohn Ostn in Westasien. Ea is 251 Kilometa laung und fliaßt ins Dode Meea. Israel und Palestina liegn im Westn vom Fluss, Jordanien im Ostn.

De Quöfliss vom Jordan entspringa im Hermongebiag in de Golanhächn und vaeinign si um Sde Nehemia zum Jordan. Dea duachfliassd in See Genezareth und mindt im Dodn Meea.

Nutzung 
Da Jordan is fia Israel und Jordanien de wichtigste Siaßwossaquön. Duach de extreme Wossaentnauhme vau 1200 Müll. m³, wiad da Jordan in seim Valauf a Rinnsoi aus Obwossan. Daduach sinkt da Wossastaund vom Dodn Meea dramatisch weida o, weu da Jordan da anzige Zuafluss is.

Galerie

Spruch 
Da Jordan woa in da Zeid vo da Entstehung vom oidn Kenigreich Israel de Grenz zua de aundan, "fremdn" Vöka. Waun ma iwan Jordan ganga is, daun is ma entweda in Feindeslaund kumma und hod um sei Lem fiachtn miassn oda ma is wieda in de Haamat kumma. So is "iwan Jordan geh" zua Rednsoat fia Steam wuan.

Literatua 
 Gerhard Konzelmann: Der Jordan. Ur-Strom zwischen Heil und Hass. Hamburg, Hoffmann und Campe 1990, ISBN 3-455-08313-7.

Im Netz

Beleg 

Israel
Ort in der Bibel
Palästina
Artikel auf Wienerisch